Държавен вестник, бр. 77, 2013 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  77
(2) Директорът на департамента е непосред­
ствено подчинен на началника на Академията. 
По въпросите на учебната и научната дейност 
той е подчинен и на заместник-началника 
на Академията по учебната и научната част.
(3) Директорът на департамента е пряк 
началник на целия личен състав на депар­
тамента.
Чл. 41. Директорът на департамента:
1. организира и ръководи дейността на 
департамента и го представлява;
2. по право е член на съвета на департа­
мента и негов председател;
3. организира и ръководи методически 
съвещания в департамента;
4. организира и ръководи научната дейност 
в департамента;
5. организира и ръководи учебната дейност 
и контролира провеждането на учебния процес 
в департамента;
6. подготвя и внася в общото събрание на 
департамента годишния доклад на директора 
за състоянието на департамента;
7. представя пред съвета на департамента 
годишния отчет за преподавателската и на­
учната дейност в департамента;
8. разглежда въпроси на обучаемите в 
департамента и предлага на началника на 
Академията решения по тях;
9. прави предложения до началника на 
Академията за освобождаване на специали­
занти в департамента;
10. организира и ръководи разработването 
на учебната документация и я предлага за 
утвърждаване по установения ред;
11. отговаря за подготовката и квалифи­
кацията на академичния, експертния и ин­
структорския състав от департамента;
12. когато е военнослужещ, изготвя атес­
тационните формуляри на военнослужещите 
в департамента;
13. изпълнява и други функции, произтича­
щи от законите и подзаконовите нормативни 
актове, както и в случаите, когато е оправомо­
щен със заповед на началника на Академията, 
с решение на съвета на департамента или на 
общото събрание на департамента.
Раздел ІV
Институти
Чл. 42. (1) Институтът е основно звено в 
Академията, което обединява академичен и 
експертен състав за извършване на научна и 
научноизследователска дейност в областите 
на отбраната и сигурността.
(2) На академичния състав на института 
може да се възлага и преподавателска дейност 
в съответствие с научната му компетентност 
и експертиза.
(3) В института се провежда обучение за 
придобиване на образователна и научна степен 
„доктор“ по акредитирани от Националната 
агенция за образование и акредитация док­
торски програми.
(4) Структурата на института, конститу­
ирането и функциите на неговите органи за 
управление се определят от Академичния 
съвет.
Чл. 43. Общото събрание на института:
1. избира с тайно гласуване за срока на своя 
мандат председател и заместник-председател 
от хабилитираните си членове;
2. избира с тайно гласуване хабилитирано 
лице за директор на института;
3. определя числения състав на съвета на 
института и избира с тайно гласуване него­
вите членове;
4. обсъжда и приема годишния доклад на 
директора за научната, научноизследовател­
ската и учебната дейност и за състоянието 
на института;
5. обсъжда и приема насоки за развитие на 
научната и научноизследователската дейност 
и перспективите за развитие на института.
Чл. 44. (1) Съветът на института е орган 
за управление на научната, научноизследо­
вателската и учебната дейност в института.
(2) Съветът на института включва пред­
ставители на академичния състав, на адми­
нистративния персонал и на докторантите в 
института.
(3) Квотите на представителите на акаде­
мичния състав, на административния персонал 
и на докторантите в съвета на института се 
определят от общото събрание на института 
на първото заседание след учредяването му, 
като най-малко три четвърти от членовете на 
съвета са хабилитирани лица.
(4) Съветът на института:
1. избира с тайно гласуване заместник-
директор на института по предложение на 
директора на института;
2. утвърждава избора на началниците/ръ­
ководителите на научни секции в института, 
предложени от съветите на научните секции;
3. обсъжда и приема годишния план за 
дейността на института;
4. приема годишния отчет на директора за 
научната, научноизследователската и учебната 
дейност в института;
5. обсъжда и приема работни програми 
за изпълнение на научноизследователски 
проекти;
6. по предложение на съветите на научните 
секции обсъжда и утвърждава резултатите от 
научноизследователски проекти и продуктите 
от научни изследвания;
7. одобрява и контролира научноизследова­
телската и учебната натовареност на членовете 
на академичния състав;
8. обсъжда и прави предложения за дейност­
та на института пред органите за управление 
на Академията;
9. утвърждава предложения на съветите на 
научни секции за съставите на научни журита;